钦定古今图书集成/理学汇编/经籍典/第153卷 > 朱子全书二 > 《小雅鹿鸣诸篇》
## 钦定古今图书集成/理学汇编/经籍典/第153卷 > 朱子全书二 > 《小雅鹿鸣诸篇》

问：“《鹿鸣》《四牡》《皇皇者华》三诗，《仪礼》皆以为上下通用
之乐，不知为君劳使臣，谓王事靡盬之类，庶人安得
而用之？”曰：“‘乡饮酒亦用。而《大学》始教《宵雅》，肄三官，其
始也’。正谓习此。盖入学之始，须教他便知有君臣之
义，始得。”又曰：“上下常用之乐，《小雅》如《鹿鸣》以下三篇，
及《南有嘉鱼》《鱼丽》《南山有台》三篇，《风》则是《关雎》《卷耳《采蘩》《采𬞟》等篇皆是，然不知当初何故独取此数篇
也。〈语类〉